b"\n_START_ARTICLE_\nFr\xc3\xa9jus\n_START_SECTION_\nGeografija\n_START_PARAGRAPH_\nKraj le\xc5\xbei na Azurni obali ob izlivu rek Argens in Reyran v Sredozemsko morje, 90 km severovzhodno od Toulona.\n_START_SECTION_\nAdministracija\n_START_PARAGRAPH_\nFr\xc3\xa9jus je sede\xc5\xbe istoimenskega kantona, v katerega sta poleg njegove vklju\xc4\x8deni \xc5\xa1e ob\xc4\x8dini Les Adrets-de-l'Est\xc3\xa9rel in Bagnols-en-For\xc3\xaat s 50.536 prebivalci. Skupaj s sosednjim Saint-Rapha\xc3\xablom tvori enovito mesto in aglomeracijsko skupnost._NEWLINE_Kanton Fr\xc3\xa9jus je sestavni del okro\xc5\xbeja Draguignan.\n_START_SECTION_\nZgodovina\n_START_PARAGRAPH_\nFr\xc3\xa9jus je bil ustanovljen leta 49 pred na\xc5\xa1im \xc5\xa1tetjem kot rimski Forum Julii, kasneje Forum Julium (2. stoletje), de Frejurio (1035) in Frejus (1436). Okoli leta 30 pr. n. \xc5\xa1t. je postal kolonija za veterane 8. legije, v pribli\xc5\xbeno istem \xc4\x8dasu se je za\xc4\x8dela tudi gradnja mestnega pristani\xc5\xa1\xc4\x8da, ki je postalo za Ostio drugo najve\xc4\x8dje v rimskem cesarstvu, vse do padca Nerona leta 69 na\xc5\xa1ega \xc5\xa1tetja._NEWLINE_V zgodnjem srednjem veku je vpliv Fr\xc3\xa9jusa postopoma upadel do 10. stoletja, ko je pri\xc5\xa1el pod nadzor mestenega \xc5\xa1kofa Riculpha, s katerim se je za\xc4\x8delo novo obdobje mesta._NEWLINE_Decembra 1959 so poplavne vode ob popustitvi jezu Malpasset opusto\xc5\xa1ile zahodne \xc4\x8detrti mesta, pri \xc4\x8demer je umrlo 500 ljudi."